MC ผุดบ.ย่อย “อโรมาธิค แอ็คทีฟ” รุกธุรกิจค้าผลิตภัณฑ์บำรุงผิว-เครื่องหอม
MC ผุดบริษัทย่อย “อโรมาธิค แอ็คทีฟ” รุกธุรกิจค้าผลิตภัณฑ์บำรุงผิว-เครื่องหอม โดยมีทุนจดทะเบียน 8 ล้านบาท 
8 ก.พ. 2560

บริษัท แม็คกรุ๊ป จำกัด (มหาชน) หรือ MC ระบุว่า บริษัทจะจัดตั้งบริษัทย่อยแห่งใหม่ ภายใต้ชื่อบริษัท อโรมาธิค แอ็คทีฟ จำกัด เพื่อประกอบกิจการค้าผลิตภัณฑ์บำรุงผิว และเครื่องหอมอื่นๆ มีทุนจดทะเบียน 8 ล้านบาท โดยบริษัทถือหุ้น 55% ร่วมกับนายวิริยะ พึ่งสุนทร ซึ่งไม่เป็นบุคคลที่มีความเกี่ยวโยงกัน จะถือหุ้น 45% โดยเป็นเงินลงทุนตามสัดส่วนการถือหุ้นของบริษัทมูลค่า 4.4 ล้านบาท ซึ่งจะมาจากเงินสดจากการประกอบกิจการของบริษัท
ทั้งนี้ การลงทุนดังกล่าวเพื่อเพิ่มโอกาสการขยายธุรกิจตามวิสัยทัศน์ และกลยุทธ์ของบริษัท ร่วมกับบุคคลที่มีประสบการณ์และมีความเชี่ยวชาญเฉพาะด้าน